METK nõuandeteenistus

Koolitus 15.-16.05 Tallinnas siseaudiitoritele
2023-05-15 09:30 - 2023-05-16 16:30 (Europe/Tallinn) | Tallinn
Eesti Toiduainetööstuse Liit korraldab ja Osaühing TJO Konsultatsioonid viib läbi koolituse, mille eesmärgiks on anda osalejatele vajalikud teadmised ja oskused kvaliteedijuhtimissüsteemi sisemiste auditite ettevalmistamiseks ja läbiviimiseks.
Koolitus on suunatud toidukäitlemise ettevõtete spetsialistidele ja juhtidele, kelle ülesandeks on kvaliteedijuhtimissüsteemi siseauditite läbiviimine. Koolitusel osalemise eelduseks on ISO 9001 standardi nõuete tundmine.
Koolituse tulemusena on osalejad võimelised auditit tulemuslikult ette valmistama, läbi viima ja tulemusi hindama ning asjakohaselt dokumenteerima. Audiitori tunnistuse saamiseks tuleb koolituse lõpus edukalt sooritada eksam.

Täienduskoolitused on tasuta sihtrühma kuulujale, kui ettevõttel on piisavalt vähese tähtsusega abi (VTA) jääki. Koolitusel osalemine on vähese tähtsusega abi (loe täpsemalt registreerimisvormi juurest).
Täienduskoolituse puhul toetatakse (sihtrühma kuuluvad) põllumajandustoodete tootmise, töötlemise või turustamisega, põllumajandustoodetest mittepõllumajandustoodete töötlemisega, sealhulgas toidu valmistamise või töötlemisega, seotud või nimetatud tegevusega tegelevat füüsilisest isikust ettevõtjat ja tema töötajat, eraõigusliku juriidilise isiku osanikku, aktsionäri, liiget, juhtorgani liiget ja tema töötajat ja toidu valmistamise või töötlemisega tegelevat avalik-õigusliku juriidilise isiku juhtorgani liiget või töötajat.

Ajakava ja registreerumine: https://toiduteave.ee/taienduskoolitus-15-16-05-2023-tallinnas-kvaliteedijuhtimissusteemi-siseaudiitoritele/

Mahemesinduse infopäev
2023-05-15 18:00 - 21:00 | Veebis, Eesti
Mahepõllumajanduse Koostöökogu korraldab mahemesinduse infopäeva, mis toimub 15. mail k 18 – 21 veebis (Zoom keskkond).
Peamisteks teemadeks on:

Kuidas mesilaspered talve üle elasid;
Kevadine varroositõrje mahemesilas;
Mesila uuendamine arvestades uuenenud mahenõudeid;
ÜPP strateegiakava mesindussektori sekkumise tegevused.

Infopäeva lektoriks on Aivar Raudmets.
Infopäeval osalemiseks on vajalik eelregistreerumine hiljemalt 11. maiks lingil https://forms.gle/2LbuY6mTfZS4fQpo8 (eelistatult) või e-maili aadressil maheteave@gmail.com.
Osalemiseks vajalik Zoomi link saadetakse registreerunud osalejatele kaks päeva enne ürituse toimumist.
Infopäev on tasuta. Lisainfo: maheteave@gmail.com
Infopäev läheb arvesse mahetoetuse kohustusliku koolitusena (4 ak h).
Infopäeva korraldab Mahepõllumajanduse Koostöökogu koostöös MTÜ-ga Eesti Mahemesinikud.
Infopäev toimub MAK 2014-2020 meetme „Teadmussiirde programm põllumajanduse, toidu ja maamajanduse tegevusvaldkonnas“ raames, toetab Euroopa Liit.

Koolitusprogramm: Ekspordi ABC “VI moodul”
2023-05-16 10:00 - 13:00 | Veebis, Eesti
Ekspordi ABC on osa programmist Ekspordivägi, mille eesmärk on kasvatada toidusektori rahvusvahelise müügi teadmisi ja oskusi. Ekspordi ABC on kuue-päevane ettevõtetele suunatud täienduskoolituse programm, mis on kombineeritud ettevõtete juhendamisega, et koolitusel õpitu saaks parimal moel ellu viidud.
Koolitusprogrammis osalemiseks on vaja registreeruda hiljemalt 03. aprill 2023. Kohtade arv on piiratud ning kohtade täitumisel lõpetatakse registreerumine enne registreerumistähtaega.
Sihtrühm
Täienduskoolitus on mõeldud põllumajandustoodete tootmise ja töötlemise, põllumajandusmaa hooldamise, põllumajandustoodetest mittepõllumajandustoodete töötlemise või metsa majandamisega tegelevale füüsilisest isikust ettevõtjale ja tema töötajatele ning eraõigusliku juriidilise isiku osanikele, aktsionäridele, liikmetele, juhtorgani liikmetele ja tema töötajatele.
Peale koolitusprogrammi läbimist
1. teavad osalejad

kuidas analüüsida ja valida eksporditurgu,
kuidas valida sobivat eksporditurul sisenemise või laienemise mudelit,
kuidas kohandada toode vastavalt turule,
kuidas luua optimaalne logistikasüsteem ekspordituru jaoks,
kuidas leida kliente ja luua pikaajalised koostöösuhted,
kuidas valida sobivad turunduskommunikatsiooni vahendeid ja kanaleid eksporditurule,
kuidas maandada ekspordi riske,
kuidas luua ekspordiplaan,

2. suhtuvad osalejad eksporti kui süsteemsesse protsessi,
3. oskavad osalejad koostada ekspordiplaani.
REGISTREERI SIIN
Koolitusprogrammi sisu ja teemad:
I moodul: Konkurentsieelise leidmine. Toote kohandamine vastavalt turu nõuetele. Toote hinna kohandamine. Logistika süsteemi loomine ja optimeerimine.
II moodul: Ekspordivalmiduse analüüs. Turgude analüüs. Trendide analüüs. Klientide ja konkurentide analüüs eksporditurul. Mis on oluline sobiva turu valikul? Ekspordi turule sisenemise mudelid ja nende hulgast sobiva valimine. Lõpphinna kujunemine vastavalt ekspordimudeli valikule.
III moodul: Kliendisuhete loomise viisid. Kultuurilised aspektid ekspordi juhtimises. Läbirääkimised teises kultuuris. Ärivõrgustike ja kliendikontaktide arendamine. Müügi struktuur: otse kliendile või B2B? Uued turuosalised: online supermarketid ja e-toidu jaemüüja. Personaliseeritud müük ja õige kanali valimine. Ettevõtte tutvustus ja müügi kontseptsiooni loomine. Referentside ja edulugude kasutamine. Toodete testimine valitud eksporditurgudel. Pikaajalise kliendisuhte loomine.Võtmekliendi suhete arendamine.
IV moodul: Turunduskommunikatsiooni vahendid eksporditurul. Brändi loomine eksporditurul. „Private label“. Sõnumite valik. Ekspordituru kommunikatsioonikanalid. Sotsiaalmeedia kasutamine eksporditurul. Oma kanalite loomine. Tasulise meedia kasutamine. Koosturundus edasimüüjaga.
V moodul: Ekspordi riskide maandamiseks tegevusplaani koostamine. Ekspordi investeeringud. Esmase müügiplaani koostamine. Ekspordi kulude planeerimine. ROI. Millal tasub eksport ära?
VI moodul, lõpuseminar: Osalejate ekspordiplaanide tutvustamine ja tagasiside.

Koolituse metoodika ja hindamine
Kõik koolitused toimuvad veebikeskkonnas „Zoom”. Igale koolitusele järgneb iseseisev töö. Koolituste vahel on osalejal aeg iseseisva töö tegemiseks ehk oma ettevõtte ekspordiplaani ühe osa väljatöötamiseks vastavalt koolitusel õpitule.
Osalejad, kes esitavad iseseisva töö, saavad koolitajalt selle kohta hinnangu, kas esitatud töö vastab nõuetele või mitte. Kui kõik iseseisvad tööd vastasid nõuetele, saavad osalejad tunnistuse. Muul juhul tõendi. Tõendi koolitusel osalemise kohta saavad osalejad ka siis, kui iseseisvaid töid ei ole esitatud.
Vajadusel ja soovi korral saavad koolitusel osalevad ettevõtted osaleda personaalsel juhendamisel välisjuhendajaga, mis toimub veebikeskkonnas “Zoom”peale koolituspäeva toimumist eraldi ajagraafiku järgi. Juhendamiseks tutvub koolitaja ettevõtte taustaga, spetsiifikaga, praeguse olukorraga, kitsaskohtadega, lahendamist vajavate probleemidega ning uurib väljapakkumiseks võimalikke lahendusviise jms. Selle alusel planeerib ja viib koolitaja läbi individuaalse ettevõtte juhendamise.
Kõik “Zoomi” koolitused salvestatakse ja laetakse üles online koolituskeskkonda „Talent LMS“ järelvaatamiseks. Koolitused ja juhendamine toimuvad inglise keeles sünkroontõlkega eesti keelde.

Koolituse maht
Koolitusprogramm sisaldab 18 akadeemilist tundi kontaktõpet, 50 akadeemilist tundi iseseisvate tööde koostamiseks. Programmi kogumaht 68 akadeemilist tundi. Osalejad, kes osalevad koolitusel, kuid ei esita iseseisvaid töid, saavad koolituse lõpus tõendi. Osalejad, kes teevad ära kõik iseseisvad tööd saavad tunnistuse.

Programmi koolitajad

Lev Rubinstein (EE) on töötanud viimased 15 aastat FMCG´s (Fast Moving Consuming Goods) kiiresti liikuvate tarbekaupade turu valdkonnas, sellest viimased 9 aastat rahvusvahelises toiduvaldkonnas. Tema põhiline fookus on olnud toidu kaubamärkide laienemine uutele turgudele jaesektoris ning HoReCa´s. Levil on pikajaline kogemus Valio Eesti ja Valio Soome heaks töötamisel, tema praegune tööandja on piimatoodete alternatiivide tootja OddlyGood Global (kaerajoogid, taimsed dessertid, taimsed juustud jne.) ning tema peamine spetsialiseerumine on Poola turg, kus ta on tegutsenud viimased 7 aastat.

Jean Sutton (UK) on rahvusvahelise turu-uuringute firma ActionLine juht. Ta on koolitanud eksportijaid ja toidusektori ettevõtteid üle maailma ning viimase 10 aasta jooksul ka Eestis.

Roland Lock (DE) on pikaajalise toidusektori kogemusega konsultant ja koolitaja, kes on aidanud Arlal siseneda Saksa turule. Ta teeb tihedat koostööd erinevate Saksamaa toidusektori ettevõtetega ning on nõustanud Missioon Saksamaa programmi raames Eesti toidusektori ettevõtjaid Saksamaa turule sisenemisel.

Programmi moodulid
I moodul: koolitaja ja juhendaja Lev Rubinstein (inglise keeles, tõlkega eesti keelde)

koolitus 05. aprill, 10:00 – 13:00

II moodul: koolitaja ja juhendaja Jean Sutton (inglise keeles, tõlkega eesti keelde)

koolitus 12. aprill, 10:00 – 13:00
personaalsed juhendamised

III moodul: koolitaja ja juhendaja Roland Lock (inglise keeles, tõlkega eesti keelde)

koolitus 18. aprill, 10:00 – 13:00

IV moodul: koolitaja ja juhendaja Lev Rubinstein (inglise keeles, tõlkega eesti keelde)

koolitus 03. mai, 10:00 – 13:00

V moodul: koolitaja ja juhendaja Lev Rubinstein (inglise keeles, tõlkega eesti keelde)

koolitus 10. mai, 10:00 – 13:00

VI moodul, lõpuseminar: koolitaja ja juhendaja Lev Rubinstein (inglise keeles, tõlkega eesti keelde)

koolitus 16. mai, 10:00 – 13:00
Ekspordiplaanide esitlemine ja tutvustamine

Koolitusel osalevate ettevõtete personaalne juhendamine toimub peale koolituspäeva eraldi ajagraafiku järgi ning osalejal on võimalik valida, kas ta soovib juhendamist vastava koolitajaga. Juhendamiseks tutvub koolitaja ettevõtte taustaga, spetsiifikaga, praeguse olukorraga, kitsaskohtadega, lahendamist vajavate probleemidega ning uurib väljapakkumiseks võimalikke lahendusviise jms. Selle alusel planeerib ja viib koolitaja läbi juhendamise.
Koolituse ja juhendamise hind
Koolitusprogramm on tasuta, kuid selle eest arvestatakse vähese tähtsusega abi kuni 900€ ühe osaleja kohta. Juhendamine on tasuta kuni viiele osalejale ühest ettevõttest, kuid selle eest arvestatakse vähese tähtsusega abi kuni 890€/h ettevõtte kohta.
REGISTREERI SIIN
Toetajad
Teadmussiirde pikaajaline programm toidusektori müügivõime edenduse tegevusvaldkonnas viiakse ellu “Eesti maaelu arengukava 2014–2020” meetme „Teadmussiire ja teavitus“ tegevuse liigi „Pikaajalised programmid“ raames ning seda rahastatakse Euroopa Maaelu Arengu Põllumajandusfondist (EAFRD).

Koolitus konsulentidele - "Biomajandus, innovatsioon ja kliimaneutraalsuse saavutamine maamajanduses"
2023-05-17 10:00 - 15:30
Maht: 66 akadeemilist tundi (60 tundi auditoorset, 6 tundi praktikat)
Sihtrühm: Maaeluministri 15. mai 2015. a määruse nr 61 “Nõustajate koolitustoetus” § 6 lõikes 1 nimetatud isikud.
Konsulendid, kes soovivad saada viienda, kuuenda, seitsmenda taseme kutsestandardis nõutud kompetentside arendamist ja on sobiv kõikidele spetsialiseerumistele.
Toimumisaeg: 08.02.2023 – 12.09.2023
* bio- ja ringmajandusest (I moodul) – 8.02.2023; 15.02.2023; 21.03.2023; 22.03.2023. Ettevõtte külastus.
* innovatsioonijuhtimisest (II moodul) – 10.05.2023; 17.05.2023; 07.06.2023; 14.06.2023. Ettevõtte külastus.
* kliimaneutraalsuse saavutamisest maamajanduses (III moodul) – 21.09.2023; 22.09.2023.
Koolitus toimub auditoorse kontaktõppe vormis.
Päevakava (6 AT):
10.00 – 11.30 loeng ( 2 AT)
11.30 – 11.45 paus
11.45 – 13.15 loeng (2 AT)
13.15 – 14.00 lõuna
14.00 – 15.15 loeng (2 AT)

Õppekava valmistab nõustajat ette maamajandusega tegelevatele isikutele bio- ja ringmajanduse erinevate valdkondade, innovatsiooni ja kliimaneutraalsuse saavutamisega seotud küsimustes praktiliste lahenduste pakkumiseks.

Õpiväljundid, koolituse edukalt läbinu:
* mõistab bio- ja ringmajanduse olemust ning selle sisu ja rakendamise võimalusi
* oskab pakkuda ettevõtetele nõuandeteenusena praktilisi lahendusi lähtuvalt bio- ja ringmajanduse olukorrast ja perspektiividest Eestis, Euroopa Liidus.
* mõistab bio-ja ringmajanduse seoseid ja potentsiaali globaalsete väljakutsete lahendamisel, sh kliimaneutraalsus ja kliimamuutustega kohanemine; ressursside kestlik kasutamine ja ringlussevõtt; elurikkus, maismaa ja mereökosüsteemide vastupidavuse suurendamine; toidusüsteemide kestlikkus, sh toidu- ja energiajulgeolek;
* teab innovatsioonijuhtimisega seotud aktuaalseid probleeme, olulisemaid teoreetilisi koolkondi, arengusuundi ja jätkusuutliku arengu põhiprintsiipe;
* omab teadmisi innovatsioonivõimekuse arendamisest ja juhtimisest ettevõtetes, kogukondades, sh strateegiatest, süsteemidest, mõõdikutest;
* oskab näha innovatsiooni võimalusi ettevõtte edukuse tagamisel ning konkurentsivõime ja lisandväärtuse tõstmisel, sh omab teadmisi erinevatest investeerimisvõimalustest;
* teab kliimaeesmärkide põhialuseid, sh rohelepe, “Eesmärk 55” ja nendega seotud õigusaktid (kasvuhoonegaaside lubatud heitkoguse ühikutega kauplemise süsteem, jõupingutuste jagamise määrus, maakasutuse, maakasutuse muutuse ja metsanduse (LULUCF) määrus);
* teab olulisemaid meetmeid maamajanduse kasvuhoonegaaside heite vähendamiseks ja süsiniku sidumise suurendamiseks (mulla süsinikuvaru suurendamine; püsirohumaad, turvasmuldade harimise vähendamine, minimeeritud maaharimine, alternatiivsed orgaanilised väetised, täppisväetamine; söödakvaliteet ja sõnnikukäitlus loomakasvatuses; biogaasi/-metaani tootmine jne);
* omab teadmisi kliimamuutustega kohanemise meetmetest põllumajanduses;
* omab teadmisi ettevõtte ja toodete süsiniku jalajälje hindamisest (süsinikuaudit), sh ettevõtjate võimalustest ja kohustustest
Koolitus on tasuta ning rahastatakse Euroopa Maaelu Põllumajandusfond (EAFRD), Eesti maaelu arengukava 2014-2020 meede 2 “Toetus nõustajate koolituseks”
Osalemissoovi korral on vajalik eelregistreerimine, hiljemalt 06.02.2023
Lähem info ja registreerimine SIIN.

Infopäev: hobutöö võimalused põllumajanduses
2023-05-17 11:00 - 16:00 | Valgamaa, Eesti
Eesti Maaülikooli Mahekeskus koostöös Mahepõllumajanduse Koostöökoguga korraldab infopäeva ettevõtte külastusega. Teemaks on hobutöö võimalused põllumajanduses.
Aeg: 17. mai 2023, kell 11:00 – 16:00
Koht: Putka talu, Laanemetsa küla, Valgamaa
Programm
10.45 Saabumine
11.00

Hobutöö võimalused maheviljeluses – Anne Luik
Parmu ökoküla tutvustus – Kalev Raudsepp
Putka talu tutvustus – Triinu-Liis Elisaar
Hobutöö iseärasused ja praktiline mullaharimine hobusega – Kalev Raudsepp, Kaido Kama

13.00 Lõuna
13.30 Vagude tegemine, kartulipanek, vagude kinni ajamine
15.30 Arutelu, edasiste tegevuste plaanimine
Osalemine on tasuta ja vajalik eelregistreerimine hiljemalt 11. mail siin: https://forms.gle/kLsPNAKvRYpJo8Uj6
Infopäev läheb arvesse mahetoetuse kohustusliku koolitusena.
Kohtade arv on piiratud, registreerimine lõpetatakse kohtade täitumisel.
Täiendav info maheteave@gmail.com.
Infopäev toimub ’’Teadmussiirde programm põllumajanduse, toidu ja maamajanduse tegevusvaldkonnas’’ mahemajanduse valdkonna raames, toetab Euroopa Liit.

Karjatervis - tasuline koolitus kutsetegevusluba omavatele loomaarstidele
2023-05-18, 2023-05-19 | Tartu, Eesti
Algus 14. märtsil 2023.
Koolitusele eelneb tutvustav infopäev 16. märtsil 2023.
Koolituse sihtrühm on kutsetegevusluba omavad loomaarstid.
Koolituse maht on 260 akadeemilist tundi, koolitus kestab aasta, esialgne lõpukuupäev 23.02.2024.
Koolitus toimub lähiõppe vormis.
Toimumiskoht on Eesti Maaülikool ning erinevad praktikafarmid.
Koolituse eduka läbimise tulemusena oskab loomaarst juhtida ja nõustada karjaterviseprogrammi läbiviimist piimaveisekarjas.
Täiendõppeprogrammi juhid on Eesti Maaülikooli kaasprofessorid Kerli Mõtus ja Piret Kalmus. Lektoritena löövad kaasa mitmed oma ala spetsialistid nii Eestist kui välismaalt.
Vaata programmijuhi pöördumist siit.
Koolitus on tasuline, lähem info registreerumine SIIT.
Koolitust korraldab
Eesti Maaülikooli avatud ülikool​
Fr. R. Kreutzwaldi 56/1 (III korrus, ruumid 303-306), 51006 Tartu
tel 731 3175, 5344 1844
e-post: avayl@emu.ee

Taimekaitsevahendite professionaalse kasutaja täienduskoolitus (12 t)
2023-05-18 | Järvamaa, Järvamaa, Eesti
Taimekaitsevahendite professionaalse kasutaja täienduskoolitus (12 t)
Koolitus toimub 18. mail Säreveres, lükkub edasi 7. juunile.
Koolitaja: Kaja Marrandi
Koolitusele registreerimine toimub SIIT
PS! Koolitus on mõeldud kehtiva taimekaitsetunnistuse pikendamiseks!
Koolituse hind 75 eurot.
Täiendav info:
Ruth Türk
ruth.turk@jkhk.ee
+372 5329 2188

EPKK infopäev "Süsinikupõllundus"
2023-05-18 09:00 - 11:30 | Veebis, Eesti
Eesti Põllumajandus-Kaubanduskoda korraldab infopäeva „Süsinikupõllundus“
Aeg: 18. mai 2023 kell 9.00- 11.30
Koht: veebikeskkond Zoom
Süsinikupõllundus on küllaltki uus termin, mis on Euroopas laiemat kõlapinda saanud pärast strateegia „Talust taldrikule“ avaldamist. Selles strateegias teatas Euroopa Komisjon, et avaldab 2021. aasta lõpus süsinikupõllunduse algatuse, mille eesmärk on edendada uut rohelist ärimudelit, mis loob põllumajandustootjatele uue sissetulekuallika.
Vaata infopäeva salvestust SIIN.
Infopäeva teemad:
9.00-9.05 Sissejuhatus
9.05-9.40 Mis on süsinikupõllundus? – Endla Reintam, Eesti Maaülikool
9.40-10.05 Kuidas arvestada ja mõjutada põllumajanduse süsiniku jalajälge? – Alar Astover, Eesti Maaülikool
10.05-10.15 Paus
10.15-10.50 eAgronomi süsinikuprogramm – Mario Mutli, eAgronom
10.50-11.25 Agreena süsinikuprogramm – Thomas Gent, UK farmer (sünkroontõlkega eesti keelde)
Lisainfo: Marge Mänd, EPKK projektijuht, e-post: marge@epkk.ee, tel: 53009034
Sündmus toimub MAK 2014-2020 „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Rahastamisallikas: Euroopa Maaelu Põllumajandusfond (EAFRD).

Taliteraviljade esitluspäev Maaelu Teadmuskeskuses Jõgeval
2023-05-18 10:00 - 13:00 | Jõgevamaa, Jõgevamaa, Eesti
Seemne 10, Jõgeva alevik

9.30-10.00 Kogunemine
10.00-10.15 Avasõnad, liikumine põllule
10.15-10.45 Tuntud ja uute taliodra sortide võrdlus. Talikaera katse tutvustus – Ülle Tamm, Ilmar Tamm
10.45-10.55 Talidurum Eestis – Reine Koppel
10.55-11.10 Ilmastiku ülevaade talvest – Merko Kärp
11.10-11.40 Talinisu demo- ja kollektsioonkatse tutvustus – Reine Koppel
11.40-12.10 Talirüpsi agrotehnika katsete tutvustus – Lea Narits
12.10-12.55 Talirukki taimekaitse ja väetamine. Talirukki sortide tutvustus – Urmas Nurmsalu, Kadri Sohar
12.55-13.15 Biostimulaatorite kasutamine talinisul- Pille Sooväli
13.15-… Arutelu ja lõuna.

Esitluspäev toimub MAK 2014–2020 meetme „Teadmussiirde programm põllumajanduse, toidu ja maamajanduse tegevusvaldkonnas“

Pakendikonverents
2023-05-18 11:00 - 17:00 | Tallinn
Eesti Toiduainetööstuse Liit korraldab II pakendikonverentsi „Jätkusuutlik pakendamine“.
Koht: Hotelli Hestia Europa konverentsikeskuses Tallinnas (Paadi 5) + veebiülekanne
JAOTUSMATERJALID LEIATE SIIT
Seoses Ringmajanduse strateegiale üleminekuga ning muude, eriti plasti ja pakendeid puudutavate regulatsioonidega, on pakenditega seonduv muutumas ka toidutootjatele üha olulisemaks.

Teist korda toimuval pakendikonverentsil jagame teadmisi regulatsioonidest, kuuleme pakendi trendidest, peatume pakendi disainil ning tarbijate eelistustel, samuti vahendame praktikutelt tagasisidet ja uusi näiteid ning võimalusi tulevikuks.

Konverents toimub osalejatele veebis ning piiratud arvul osalejatele konverentsipaigas kohapeal.

Osalemine on tasuta. Osa võtma on oodatud kõik, kes pakenditeema vastu huvi tunnevad.
PÄEVAKAVA JA REGISTREERUMINE: https://toiduteave.ee/pakendikonverents-18-05-2023-tallinnas-ja-veebis/

Salmonella spp ja kampülobakterid toidupatogeenina (veebipõhine kursus)
2023-05-19 09:00 - 12:15 | Veebis, Eesti
Täpsem info ja registreerumine SIIT
Professor Mati Roasto koolitus tõstab salmonellade ja kampülobakterite kui oluliste toidupatigeenide alast teadlikkust.
Koolitusel käsitletavad teemad:

Salmonella spp. ja kampülobakterid toidupatogeenina k.a. olulisus rahvatervise tasandil;
Seonduv seadusandlus k.a. toiduohutuse ja protsessi hügieenikriteeriumid;
Kampülobakterite ja salmonellade esinemine toidu tootmiseahelas ning toitudes;
Kampülobakterite ja salmonelladega seonduvate riskide ning ohtude ennetamise ja ohjamise võimalused.

Täienduskoolitusest võivad osa võtta:

põllumajandustoodete töötlemise või turustamisega tegelev füüsilisest isikust ettevõtja ja tema töötaja ning eraõigusliku juriidilise isiku osanik, aktsionär, liige, juhtorgani liige ja tema töötaja;
põllumajandustoodetest mittepõllumajandustoodete töötlemise sh toidu valmistamise või töötlemisega tegelev füüsilisest isikust ettevõtja ja tema töötaja ning eraõigusliku juriidilise isiku osanik, aktsionär, liige, juhtorgani liige ja tema töötaja;
toidu valmistamise või töötlemisega tegelev avalik-õigusliku juriidilise isiku juhtorgani liige või töötaja;
põllumajandustootjate valdkonda teenindavad isikud (nt kokkuostuga tegelevate ettevõtete töötajad);
isikud (FIE-d või ettevõtte esindajad), kes koguvad teadmisi uue tegevusvaldkonna kohta;
põllumajanduslike esindus- ja erialaorganisatsioonide (MTÜ-d, mille liikmeteks on põllumajandussaaduste töötlejad) juhatuse liikmed ja töötajad.

Füüsiliste isikute ja riigiametnike täienduskoolitusel osalemine ei ole toetatav!
PS. Selle programmi raames ei toetata tegevusi kalandustoodete tootmise ja töötlemise valdkonnas, kuna kalandus- ja vesiviljelustooteid ei loeta põllumajandustooteks ning nendega seotud tegevusi toetatakse Euroopa kalandusfondi raames.
Koolitus toimub MAK 2014-2020 meetme “Teadmussiirde pikaajaline programm põllumajanduse, toidu ja maamajanduse tegevusvaldkonnas” toidu ja toiduohutuse valdkonna raames, toetab Euroopa Liit.
Koolitusel osalemine on vähese tähtsusega abi (VTA). Abisumma ühe osavõtja kohta arvutatakse osavõtjate lõpliku arvu järgi, kuid see ei ületa 250 eurot.
Ettevõtte VTA vaba jääki saab kontrollida veebilehelt: https://fin.ee/riigihanked-riigiabi-osalused-kin..
Kui osaleja ettevõttel ei ole piisavalt VTA vaba jääki, siis on osalemise eest antav toetus riigiabi ning sellisel juhul tuleb ettevõttel esitada enne tegevuse toimumist riigiabi taotlus (vormi saab korraldajalt).
Keskmise suurusega ettevõtja korral toetatakse infopäeval või koolitusel osalemist 60%, mikro-ja väikeettevõtja korral 70% ning suurettevõtja korral 50% ulatuses osaleja kohta.
Puudujääv osa tuleb osalejal/ettevõttel endal tasuda.

Koolituse korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/

Maaelu konverents 2023
2023-05-19 10:00 - 16:00 | Pärnumaa, Pärnumaa, Eesti
Maaelu Teadmuskeskus kutsub osalema Maaelu konverentsil 19. mail algusega kell 10:00!
Konverentsil kajastatakse maaelu ja maamajanduse teemasid ning peamiselt keskendutakse maamajanduse jätkusuutlikkuse suurendamisele. Arutletakse maapiirkonnas ettevõtluse arendamise, eelkõige finantsvõimekuse suurendamise ja turutõrgetega hakkama saamise teemadel.
Osalema on oodatud maal tegutsevad ettevõtted ja kõik maaelu huvilised.
Aeg: 19. mai kell 10.00–15.50
Koht: Pärnumaa, Estonia Resort Hotell & Spa

Orienteeruv PÄEVAKAVA
9:30- 10:00 Kogunemine, tervituskohv
10:00- 10:05 Päevakava tutvustus ja ülevaade
10:05-10:10 Regionaalministri Madis Kallase avakõne
10:10-10:40 Päeva sissejuhatus. Päevajuht Madis Pärtel (ettekanne 01_Madis_Pärtel_Ettevõtlus_maapiirkonnas).
10:40. 11:05 Coop Haapsalu kaubandusjuht Piret Rüütel: “Probleemid ja kitsaskohad, millega maapiirkonna kauplused igapäevaselt silmitsi seisavad. Kuidas mõjutab kaupluste sulgemine elu maal?” (ettekanne 02_Piret_Rüütel COOP)
11:05 – 11:30 Kaisa Vehkalahti, Jyväskylä Ülikool: “Many paths to adulthood. Young people in sparsely populated rural areas in Finland under pressure to leave or stay.“ (ettekanne 03_Kaisa_Vehkalahti_Many paths to adulthood).
11:30 – 11:55 Mikelis Grivins, Baltic Studies Centre. Projekti COCOREADO ülevaade ja tutvustus (ettekanne 04_Mikelis_Grivins_COCOREADO).
12:00 – 12:45 Lõunapaus
12:50 – 13:15 Piia Pääso, Polli aiandusuuringute keskuse juhataja: “Kuidas aitavad teadusarendusasutused maapiirkondi?” (ettekanne 05_Piia_Pääso_Polli).
13:15 – 13:40 Reimo Nebokat, Rico OÜ juht: “Amii küünlakoja saamisloost ja tegemistest“ (ettekanne 06_Reimo_Nebokat_AMII lugu).
13:40 – 14:05 Lehar Kütt, Coop Panga ärikliendi finantseerimise äriliini juht: „Panga rollist ettevõtluse arendamisel“ (ettekanne 07_Lehar_Kütt_Panga roll ettevõtluse arendamisel).
14:05 – 14:20 Kohvipaus 15 min
14:25-15:10 Sessioon-arutelu 1 – “Ettevõtlusinkubaator, koostöötamise keskus, rural digital hub – kuidas need aitavad maapiirkonnas head ettevõtluskeskkonda luua?“ Juhib Allar Korjas
14:25–15:10 Sessioon-arutelu 2 – Noorte ettevõtlikkus. Juhib Kerli Ats (ettekanne 2_Kerli Ats_ettekanne)
14:25–15:10 Sessioon-arutelu 3 – Rohepööre. Juhib Ants-Hannes Viira (ettekanne A3_Ants_Viira_Rohepööre)
15:15–15:45 Treski muusika- ja inspiratsioonikeskuse edulugu jagab selle asutaja Jalmar Vabarna (ettekanne Jalmar Vabarna TRESKI ESITLUS).
*korraldajal on õigus teha muudatusi külastuse ajakavas

Konverents saab järgi vaadata veebilehel https://www.youtube.com/watch?v=6aciyM5Ms6g.

Lisainfot konverentsi kohta on võimalik küsida e-posti aadressil Hanna.Raidvere-Sepp@metk.agri.ee
Konverents viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.
